Lubuk tunjam

Lubuk tunjam (atau lubuk air terjun) ialah lekukan yang dalam yang terdapat di dasar sungai. Lubuk tunjam biasanya terjadi di dasar air terjun ataupun shut-in. Fenomen lubuk tunjam terjadi akibat daya hakisan air yang melata pada batu-batuan di dasar sungai akibat impak air.Marshak, Stephen, 2009, Essentials of Geology, W. W. Norton & Company, 3rd ed.  Lubuk tunjam mungkin merujuk kepada air yang menambil tekanan ataupun tekanan itu sendiri.Robert L Bates, Julia A Jackson, ed. Dictionary of Geological Terms: Third Edition,  p. 391, American Geological Institute (1984) Istilah yang dipadankan untuk lubuk tunjam dalam bahasa Inggeris ialah plunge pool.

 Pembentukan 
Lubuk tunjam terbentuk oleh daya semula jadi yang dikenakan oleh air sesebuah aliran yang jatuh sebagaimana terdapat di air terjun atau lata. Lubuk tunjam juga terhasil daripada struktur buatan manusia seperti beberapa reka bentuk alur limpah.The Management of the Zambezi River Basin and Kariba Dam, p. 105 (2010) Lubuk tunjam selalunya sangat dalam, kebiasaannya berkaitan dengan ketinggian junaman air, isipadu air, rintangan batu di dasar lubuk dan beberapa faktor yang lain. Air yang membawa impak dan berpusar, kadangkala mengangkut batu-batu di dalamnya, melelaskan dasar sungai ke dalam lembangan sungai yang selalunya mempunyai siri yang kasar dan tak teratur.Vincent J. Zipparro, Hans Hasen, Davis' Handbook of Applied Hydraulics, p. 16.46 (1993) Lubuk tunjam boleh kekal dengan lama sekiranya tiada lagi air yang menjunam sama ada telah berhenti ataupun aliran air telah dialihkan ke arah lain. Lubuk tunjam di air terjun Dry Falls di Channeled Scablands, timur Washington (Amerika Syarikat) merupakan bekas lubuk tunjam. The Channeled Scablands of Eastern Washington: the geologic story of the Spokane flood , p.18-19 United States Geological Survey (1973) Lubuk tunjam juga boleh terbentuk di bawah air di kawasan yang dahulunya berada di atas paras laut; seperti contoh Perth Canyon di luar pantai Australia Barat.

 Rujukan 

Kategori:Hidrologi
Kategori:Bentuk muka bumi hakisan
Kategori:Jasad air